A versión mas actual d'o suyo mito la mete como filla de Zeus y Metis, naixida completament armada d'a cabeza a os pietz. Nunca no se casó, s'ha encargau de mantener una virchinidat perpetua. Estió una guerrera invencible en a guerra, mesmo contra Ares o dios d'a guerra. Se convirtió en patrona de quantas ciudatz, estando mas conoixida como a protectora d'Atenas y Atica. Tamién yera a protectora de quantos herois griegos y atros personaches miticos, que amaneixe en muitos d'os episodios d'a mitolochía. Estió una d'as diosas mas representadas en l'arte griego y o suyo simbolismo tenió una profunda influencia en o pensamiento griego, sobre tot en os conceptos de chusticia, a sabieza y a función civilizadora d'a cultura y as artes, que a suya influencia se veye encara hue en tot Occidente. A suya imachen ha sufierto quantas transformacions en os sieglos, a encorporación de nuevas caracteristicas, nuevos contextos y que influyen en a interacción con atras figuras simbolicas, mesmo ha penetrau en a cultura popular, a suya identidat de chenero ha estau fascinant atractivo especial t'os escritors relacionaus con o feminismo y a psicolochía y, por zaguer, qualques corrients relichiosas contemporanias han empecipiau a dar-le de nuevo una verdadera adoración, como por eixemplo en o dodecateísmo u neopaganismo helenico.